ساكن فى حى السيده

ساكن فى حى السيده

 كلمات 
ساكن فى حى السيده ..و حبيبى ساكن فى الحسين

و عشان أنول كل الرضا ..يوماتى أروح له مرتين

م السيده لسيدنا الحسين

علشان حبيبى زى الغزال ..يوماتى أهجر حيّنا

و كل واحد عنى قال ..عاشق و قلبه مش هنا

و انا قلبى متحير ما بين..السيده و سيدنا الحسين

ندرن عليا لو يميل .. و يحب يسعد مهجتي

و حياتى لارد الجميل ..للى هداه لمحبتى

و ائيد بنفسى شمعتين..للسيده و سيدنا الحسين

أفوت علا بيت الحبيب..أقول جريح يا اهل الهوا

و ياريت يكون لى معاه نصيب..و الحب يجمعنا سوا

والفرحه تبئا فرحتين..م السيده لسيدنا الحسين

تصنيف:اغانى محمد عبدالمطلب
تصنيف:اغانى باللغه المصريه
تصنيف:كلمات اغانى